കനത്ത മഴ മൂന്നാര് ഗ്യാപ് റോഡില് വീണ്ടും മണ്ണിടിച്ചില് ഇടുക്കി: കനത്ത മഴയെ തുടര്ന്ന് മൂന്നാര് ഗ്യാപ് റോഡില് വീണ്ടും മണ്ണിടിച്ചില്. കഴിഞ്ഞ വര്ഷം മണ്ണിടിഞ്ഞ സ്ഥലത്ത് തന്നെയാണ് ഇത്തവണയും ഇടിഞ്ഞിരിക്കുന്നത്. ബൈസണ്വാലിക്ക് പോകുന്ന ജംക്ഷനില് നിന്നും ഏകദേശം 100 മീറ്റര് അകലെയാണ് രാത്രി 11 മണിയോടെ മലയിടിച്ചിലുണ്ടായത്. വലിയ പാറകള് റോഡിലേക്ക് നിലംപതിച്ചതോടെ വഴി പൂര്ണമായും അടഞ്ഞ് ഗതാഗതം തടസപ്പെട്ടു.ഇടുക്കിയിലെ ഹൈറേഞ്ച് മേഖലയില് മഴ തുടരുകയാണ്. ഗുലാബ് ചുഴലിക്കാറ്റിന്റെ പശ്ചാത്തലത്തില് സംസ്ഥാനത്ത് ഇന്നും നാളെയും ഒറ്റപ്പെട്ട ശക്തമായ മഴ തുടരാന് സാധ്യതയെന്ന് കേന്ദ്ര കാലാവസ്ഥ വകുപ്പിന്റെ മുന്നറിയിപ്പുണ്ട്. ഇടുക്കി, പാലക്കാട്, മലപ്പുറം, കോഴിക്കോട്, വയനാട്, കണ്ണൂര് ജില്ലകളില് യെല്ലോ അലേര്ട്ട് പ്രഖ്യാപിച്ചു. കണ്ണൂര്, കാസര്ഗോഡ് ജില്ലകളില് നാളെ മഴമുന്നറിയിപ്പുണ്ട്.ശക്തമായ കാറ്റിനും ഇടിമിന്നലോട് കൂടിയ മഴയ്ക്കുമാണ് സാധ്യത.